als_Latn dik_Latn sag_Latn
Unë e pashë vëllain e Mark Frrokut duke vrarë komisarin e policisë (Dëshmia)
Vrasja e Dritan Lamajt, dëshmitari: Parakalova makinën nga ku u qëllua komisari, u hap zjarr nga sedilja e shoferit
Prokuroria për Krimet e Rënda kërkoi pak ditë më parë mbylljen përjetë në qeli të biznesmenit Arben Frroku, pasi e ka cilësuar si një nga autorët e vrasjes së kryekomisarit Dritan Lamaj. Prova kryesore e organit të akuzës, është dëshmia e dëshmitarit të mbrojtur me identitet të ndryshuar, Arben Ndoka. Por sot, Gazeta “Panorama” zbardh deshmine e nje personi tjeter ne kete histori, lidhur me ngjarjen. Komisar Dritan Lamaj. Majtas, Arben Frroku në Gjykatë Ajo eshte deshmia e nje motoristi picerie, qe ka qene prezent sipas tij ne momentin e vrasjes se Dritan Lamajt. Sipas motoristit, ai ka parakaluar makinën nga ku u qëllua komisari ne momentin qe u hap zjarr. Ndersa thote se mesa mban mend, zjarr u hap nga sedilja e shoferit te kesaj makine. Dëshmia e dëshmitarit A.H bërë në gjykatë më datë 27.05.2014. Ky dëshmitar ndër të tjera u shpreh se; “… Jam picier. Banoj në Tiranë. Në shkurt të vitit të kaluar (2013) kam qenë motorist në një piceri tjetër tek ish stacioni i fundit i Tiranës së Re. Me date 24.02.2013 kam qenë motorist dhe jam nisur nga piceria tek një lloto në Komuna e Parisit duke çuar një porosi. Kur jam kthyer, kam kalu nga blloku “Vasil Shanto” nga mbrapa ku ka ndodhur ngjarja dhe një moment ka qenë kur unë kam kaluar me motor, ka qenë ora gjashtë – shtatë mbasdite. Kam qenë me skafandër në mometin kur kam parakaluar një makinë, se kam pasur mendjen aty, e kam pasur në tjetër vend. Isha duke kaluar nga Komuna e Parisit tek një lloto, jam nisur për tek stacioni i fundit i Tiranës së Re dhe kam kaluar nga blloku “Vasil Shanto”. Kur jam futur në rrugicë kam dashur të parakaloj një mjet dhe aty kur kam dashur të parakaloj, kam parë plumbat me sytë e mi, kam qenë me skafandër, kam parë zjarrin e automatikut. Në atë moment e kam mbajt veten, kam rrëzu motorrin, jam ulur në tokë, kam ulur kokën dhe pasi kam kapur një çikë situatën, kam kaluar në anën tjetër të rrugës. Nuk e kam vënë re mjetin që kam parakaluar pasi e kam pasur mendjen në tjetër vënd, ka qenë pak si shi dhe nuk e mbaj mend fare dhe se kam vënë re fare mjetin. Kam qenë me shpejtësi. Është qëlluar nga mjeti në drejtim në krah tjetër të rrugës. Aq sa kam dëgjuar më vonë se në atë moment kam qenë edhe i frikësuar. Aty kam qenë me skafandër dhe kam parakaluar një mjet. Për të qëlluar mbaj mend tek dritarja e parë e automjetit. Mund të ketë qenë kallash nga karikatori dhe nga flaka. Personin që ka qëlluar nuk e kam parë fare se kam qenë me skafandër dhe kam ulur kokën, jam tremb. Duhet të jetë qëlluar nga dritarja e parë, nuk jam i sigurt. Nga sedilja e shoferit ma merr mendja. Pas të shtënave unë kam qenë në rrugë, kam kaluar në krah tjetër të rrugës. Në atë moment spo besoja as vetë që nuk kam plumb në trup. Kam thirr një çun, i kam thënë shife ku e kam në moment isha në gjaknxehtësi dhe në atë moment paska ik mjeti. Nuk e kam parë se në ç`farë drejtimi ka ikur mjeti. Ka qenë një lokal aty me verandë jashtë dhe s’ia di as emrin pasi sot e atë ditë nuk kam kaluar aty. Di që kam pirë një herë kafe aty dhe sia di emrin, di që quhet zona e Vasil Shantos aty, kaq di. Parakalimi im ishte në anën e shoferit dhe perceptimi im ishte se mund të kisha marrë ndonjë plumb pasi e kam pasur tek koka në atë moment kur u qëllua nga makina dhe në atë moment e kam mbajt vehten, kam mbajt frenat, kam rrëzu motorrin dhe jam ulur përtokë nga frika me skafandër në kokë. Kam ra barkaz deri në fund e mbaj mend tek parukeria avash avash për të mënjanuar pasojat nga goditja. Mund të ketë qenë dy breshëri. Fiks ka qenë momenti kur ka ndodhur breshëria e parë, unë jam ulur dhe kam bërë këtë veprim. Midis dy breshërive ka qenë një afat kohor në pak sekonda. Nuk kam marrë vesh asnjë gjë dhe kur kam dalë e morra vesh. Momenti që është qëlluar nuk kam parë se ku u drejtuan plumbat dhe në atë moment kam shkuar tek parukieria dhe kam kërkuar ujë. Pasi dola nga parukeria pashë kishte edhe femra në vendngjarje që po bërtisnin Dritani, Dritani. Pashë një makinë tjetër që ishte qëlluar e cila mund të ketë qenë rreth 1520 metra larg makinës që qëlloi. Kam qëndruar aty 78 minuta ose çerek ore se mbaj mend, kam ik nga aty dhe jam nisur për tek piceria. Ka qenë një çun që më çoi tek piceria dhe më tha hajde se të ndihmoj unë. Më pa të mërzitur, të sikletosur, motorrin e morri ai çuni dhe më çoi tek piceria. Atë natë kanë ardhur më vonë duhet të ketë qenë prokurori, se mbaj mend dhe më kanë çuar në Drejtorinë e Policisë dhe më kanë pyetur për ngjarjen po atë natë dhe unë kam dhënë shpjegime për ato që kam parë….”
als_Latn als_Latn als_Latn